## **RISIKOVURDERING** – For innendørs undervannsaktivitet Denne risikovurderingen er generell og inneholder det viktigste. Alle typer aktiviteter vil imidlertid bli påvirket av de variable faktorene som til enhver tid er gjeldende, for eksempel mennesker, været og de øvrige omgivelsene. Ofte vil også flere risikofaktorer være til stede samtidig og det gir økt kompleksitet og total risiko. Dette bør de som leder aktiviteten, for eksempel dykkeleder, reflektere over og tilpasse aktiviteten deretter.

|  |  |  |
| --- | --- | --- |
| ****Deloppgave**** | ****Risikomoment**** | ****Tiltak**** |
| Forberede aktiviteten | * Overse eller glemme nødvendige deler av planleggingen | * Dykkeleder eller aktivitetsleder utpekes i god tid før arrangementet, slik at hun/han får anledning til å sette seg godt inn i rollen før oppmøte på dykkeplass * Dykkeleder gjennomfører felles briefing i henhold til sjekklister (Felles dykkejournal, PLUMSA og Alarmplan) * Alle dykkepar eller team gjennomfører egen sjekk (BUGS) |
| Ferdsel inne i svømmehall | * Skli eller falle | * Unngå løping på glatt gulv eller underlag |
| Komme deg ut i og opp fra vannet | * Skli eller falle med dykkerutstyret på ryggen * Treffe personer eller gjenstander i vannet ved ihopp * Knuste fliser og materielle skader | * Se over bassengkant før ihopp, er vannet klart uten andre personer under overflaten * Hold avstand til dykkeren foran deg når dere går etter hverandre eller opp bassengstige * Utvis forsiktighet med bly, flasker og tunge gjenstander * Benytt matter for tunge ting |